

REPUBLIKA HRVATSKA

KRAPINSKO – ZAGORSKA ŽUPANIJA

 OPĆINA VELIKO TRGOVIŠĆE

OPĆINSKO VIJEĆE

KLASA: 021-01/19-01/33

UR.BROJ: 2197/05-05-19-­­ 02

Veliko Trgovišće, 16.12.2019.g.

 Na temelju članka 72. stavka 1. Zakona o komunalnom gospodarstvu („Narodne novine“broj: 68/18 i 110/18) i članka 35. Statuta općine Veliko Trgovišće («Službeni glasnik Krapinsko – zagorske županije" broj: 23/09., 8/13. i 6/18.) Općinsko vijeće općine Veliko Trgovišće na 16. sjednici održanoj dana 16. prosinca 2019. g. donijelo je

**PROGRAM**

**održavanja komunalne infrastrukture za djelatnosti**

**u Općini Veliko Trgovišće za 2020. godinu**

Članak 1.

 Ovim Programom određuje se održavanje komunalne infrastrukture u 2020.godini na području Općine Veliko Trgovišće za komunalne djelatnosti :

1. **Održavanje i uređenje nerazvrstanih cesta**  **1.350.000,00** **kn**
2. **Održavanje i čišćenje javnih površina**  **na kojima nije**

 **dopušten promet motornim vozilima i javnih zelenih površina**  **50.000,00 kn**

1. **Održavanje građevina javne odvodnje oborinskih voda** **50.000,00 kn**

1. **Održavanje javne rasvjete 270.000,00 kn**
2. **Održavanje groblja 504.000,00 kn**

Članak 2.

 Financiranje Programa predviđa se iz slijedećih izvora :

- prihod od komunalne naknade u iznosu od : 1.344.000,00

- prihod od komunalnog doprinosa u iznosu od: 339.500,00

- prihod od naknade za zadržavanje nezakonito izgrađenih zgrada u prostoru u iznosu od: 50.000,00

- prihod od grobne naknade u iznosu od: 330.000,00

- opći prihodi i primici u iznosu od: 160.500,00.

Članak 3.

 Prikupljena sredstva iz članka 2.ovog Programa upotrijebit će se za slijedeće namjene :

**I ODRŽAVANJE NERAZVRSTANIH CESTA**

Održavanje nerazvrstanih cesta - skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima - redovito održavanje, kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa – izvanredno održavanje, a u skladu s propisima kojima je uređeno održavanje cesta.

Na području Općine izgrađeno je ukupno 90,33 km nerazvrstanih cesta, od čega je asfaltirano 62,06 km i neasfaltirano 28,27 km kolnika.

Održavanje obuhvaća:

- održavanje prohodnosti uslijed rasta raslinja uz nerazvrstane ceste - rezanje granja, rušenje drveća koje ometa promet i rušenje drveća koje izaziva oštećenje kolnika -30km

- dopremu, ugradnju i razgrtanje kamenog materijala- 10 km

- sanaciju i popravak asfaltnog sloja – 700 m2

- uređenje i održavanje sustava za odvodnju - 15 km,

- uređenje i obnova bankina – 30 km

- zimsko održavanje i čišćenje nerazvrstanih cesta – 90 km

 Održavanje po naseljima planira se:

***NASELJE PROCIJENJENI TROŠKOVI***

 ***ODRŽAVANJA - KN***

1. VELIKO TRGOVIŠĆE 105.000,00
2. DOMAHOVO-ZELENGAJ 100.000,00
3. DRUŽILOVEC 100.000,00
4. JALŠJE 100.000,00
5. RAVNICE 100.000,00
6. VELIKA ERPENJA 80.000,00
7. VILANCI 70.000,00
8. BEZAVINA 90.000,00
9. MRZLO POLJE 95.000,00
10. DUBROVČAN 100.000,00
11. POŽARKOVEC 80.000,00
12. STRMEC 90.000,00

1. TURNIŠĆE KLANJEČKO 80.000,00
2. JEZERO KLANJEČKO 75.000,00
3. VIŽOVLJE 85.000,00

 UKUPNO 1.350.000,00

IZVORI FINANCIRANJA I IZNOSI:

* prihod od komunalne naknade : 900.000,00 kn
* prihod od komunalnog doprinosa: 339.500,00
* opći prihodi i primici: 60.500,00 kn
* prihod od naknade za zadržavanje nezakonito izgrađenih zgrada u prostoru: 50.000,00

**II ODRŽAVANJE I ČIŠĆENJE JAVNIH POVRŠINA** **NA KOJIMA NIJE DOPUŠTEN PROMET MOTORNIM VOZILIMA I JAVNIH ZELENIH POVRŠINA**

- ručno čišćenje metenjem pješačkih staza, trgova, javnih parkirališta -od ožujka do studenog najmanje jednom mjesečno - 10 km

- zimsko održavanje i čišćenje nogostupa i pješačkih staza, trgova i drugih javnih površina – studeni-ožujak – 10 km

- hortikulturno uređenje parkova i nasada, održavanje zelenila, košnja trave na javnim površinama – prema potrebi – 1km2

- održavanje dječjih igrališta – 3 igrališta

- održavanje okomite i vodoravne signalizacije – kontrola i zamjena najmanje jednom godišnje – 30 komada

- uklanjanje otpada koji stvaraju prolaznici, održavanje košarica za otpatke i slično – kontinuirano

IZVORI FINANCIRANJA I IZNOSI:

* prihod od komunalne naknade : 50.000,00 kn

**III ODRŽAVANJE GRAĐEVINA JAVNE ODVODNJE OBORINSKIH VODA**

* čišćenje slivnika za atmosferske vode i dijelom slivnika mješovitog sustava odvodnje i stručni nadzor nad tim radovima – najmanje jednom godišnje – na prometnici dužine 10 km

IZVORI FINANCIRANJA I IZNOSI:

* prihod od komunalne naknade : 50.000,00 kn

**IV ODRŽAVANJE JAVNE RASVJETE**

* održavanja objekata i uređaja javne rasvjete za rasvjetljavanje javnih površina, javnih cesta koje prolaze kroz naselje i nerazvrstanih cesta, a naročito tekuće održavanje objekta i uređaja javne rasvjete, zamjena rasvjetnih armatura – kontinuirano – 500 rasvjetnih tijela

IZVORI FINANCIRANJA I IZNOSI:

* prihod od komunalne naknade : 270.000,00 kn

**V ODRŽAVANJE GROBLJA**

 Područje Općine obuhvaća četiri groblja. Održavanje groblja obuhvaća:

* održavanje prostora i zgrada za obavljanje ispraćaja ( četiri zgrade) i sahranu pokojnika te ukop pokojnika,
* održavanje i čišćenje staza, putova i prostora ispred mrtvačnice - 1500 m2
* košnja travnatih površina - 5000 m2,
* uklanjanje otpada koji stvaraju prolaznici i korisnici groblja – 1300 m3,
* obrezivanje stabala i drugog ukrasnog grmlja, kao i dosađivanje novim nasadima - 800 m

**IZVORI FINANCIRANJA I IZNOSI:**

- prihod od komunalne naknade: 74.000,00 kn

- opći prihodi i primici: 100.000,00 kn

- prihod od grobne naknade: 330.000,00 kn

Članak 4.

 Ovaj Program objavit će se u Službenom glasniku KZŽ , a stupa na snagu 01.01.2020.g.

|  |  |  |
| --- | --- | --- |
|  | PREDSJEDNIK OPĆINSKOG VIJEĆA   Zlatko Žeinski, dipl. oec. |  |